CELEX: 32006D0668
Language: el
Date: 2006-09-29 00:00:00
Title: 2006/668/ΕΚ: Απόφαση της Επιτροπής, της 29ης Σεπτεμβρίου 2006 , περί της χρηματοδοτικής συνεισφοράς της Κοινότητας για τη διενέργεια βασικής μελέτης στα κράτη μέλη σχετικά με τον επιπολασμό της Salmonella σε χοίρους σφαγής [κοινοποιηθείσα υπό τον αριθμό Ε(2006) 4306]

6.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 275/51
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 29ης Σεπτεμβρίου 2006
   περί της χρηματοδοτικής συνεισφοράς της Κοινότητας για τη διενέργεια βασικής μελέτης στα κράτη μέλη σχετικά με τον επιπολασμό της Salmonella σε χοίρους σφαγής
   [κοινοποιηθείσα υπό τον αριθμό Ε(2006) 4306]
   (2006/668/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 20,
   Εκτιμώντας τα ακόλουθα:
   
               (1)
            
            
               Δυνάμει της απόφασης 90/424/ΕΟΚ η Κοινότητα αναλαμβάνει ή ενισχύει τα κράτη μέλη ώστε να αναλαμβάνουν τις τεχνικές και επιστημονικές ενέργειες που είναι αναγκαίες για την ανάπτυξη νομοθεσίας και εκπαίδευσης ή κατάρτισης στον κτηνιατρικό τομέα.
            
         
               (2)
            
            
               Σύμφωνα με το άρθρο 4 του κανονισμού (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου, της 17ης Νοεμβρίου 2003, για τον έλεγχο της σαλμονέλας και άλλων συγκεκριμένων τροφιμογενών ζωονοσογόνων παραγόντων (2), πρέπει να καθοριστεί κοινοτικός στόχος για τη μείωση του επιπολασμού της σαλμονέλας σε αγέλες χοίρων σφαγής έως το τέλος του 2007.
            
         
               (3)
            
            
               Η επιστημονική ομάδα για τις βιολογικές πηγές κινδύνου της Ευρωπαϊκής Αρχής για την Ασφάλεια των Τροφίμων (ΕΑΑΤ) υιοθέτησε, ύστερα από αίτημα της Επιτροπής, γνώμη σχετικά με την «Αξιολόγηση κινδύνου και τις δυνατότητες μετριασμού της σαλμονέλας στον τομέα της παραγωγής χοίρων» κατά τη διάρκεια της συνεδρίασης της 16ης Μαρτίου 2006. H γνώμη προτείνει τεχνικές προδιαγραφές για τη διενέργεια αρχικής μελέτης στην Ε.Ε. σχετικά με τον επιπολασμó της σαλμονέλας σε χοίρους πάχυνσης.
            
         
               (4)
            
            
               Για να καθοριστεί ο κοινοτικός στόχος πρέπει να υπάρχουν συγκρίσιμα στοιχεία για τον επιπολασμό της σαλμονέλας σε πληθυσμούς χοίρων σφαγής στα κράτη μέλη. Τα στοιχεία αυτά δεν είναι διαθέσιμα και, κατά συνέπεια, πρέπει να διεξαχθεί ειδική μελέτη με στόχο την παρακολούθηση του επιπολασμού της σαλμονέλας στους χοίρους σφαγής για όσο χρονικό διάστημα κρίνεται απαραίτητο ώστε να συνεκτιμηθούν πιθανές εποχικές διακυμάνσεις.
            
         
               (5)
            
            
               Η γνώμη της ΕΑΑΤ συνιστά δειγματοληψία στα σφαγεία με τη λήψη ειλεοτυφλικών λεμφογαγγλίων για να προσδιοριστεί η κατάσταση των χοίρων που στέλνονται στο σφαγείο όσον αφορά τη σαλμονέλα. Κατά συνέπεια, η δειγματοληψία αυτή πρέπει να χρησιμοποιηθεί ως εργαλείο με στόχο την παρακολούθηση του επιπολασμού της σαλμονέλας σε χοίρους σφαγής. Αυτή η βασική μελέτη ενδείκνυται να χρησιμοποιηθεί επίσης για την αξιολόγηση του αποτελέσματος της μόλυνσης των χοίρων κατά τη διάρκεια της μεταφοράς και του σταβλισμού, και της μόλυνσης του σφαγίου κατά τη διάρκεια της σφαγής, λαμβάνοντας επιχρίσματα σφαγίου. Επιπλέον, αναπτύχθηκαν ορολογικές μέθοδοι για την εκτίμηση της κατάστασης της σαλμονέλας κάποιου χοίρου και μπορούν να χρησιμοποιηθούν για την παρακολούθηση της σαλμονέλας στους χοίρους στο πλαίσιο εθνικών προγραμμάτων ελέγχου που πρέπει να εφαρμοστούν σύμφωνα με τις διατάξεις του άρθρου 5 του κανονισμού (ΕΚ) αριθ. 2160/2003.
            
         
               (6)
            
            
               Ορισμένα κράτη μέλη προσφέρθηκαν εθελοντικά να πραγματοποιήσουν τις πρόσθετες αναλύσεις με τη λήψη επιχρισμάτων σφαγίων ή τη διενέργεια ορολογικών εξετάσεων σε χυμό κρέατος.
            
         
               (7)
            
            
               Η έρευνα θα παρέχει τις τεχνικές πληροφορίες οι οποίες είναι απαραίτητες για την ανάπτυξη κοινοτικής νομοθεσίας στον κτηνιατρικό τομέα. Δεδομένου ότι είναι σημαντικό να συλλεγούν συγκρίσιμα στοιχεία για τον επιπολασμό της σαλμονέλας σε χοίρους σφαγής στα κράτη μέλη, πρέπει να δοθεί χρηματοδοτική συνεισφορά από την Κοινότητα για την τήρηση των ειδικών απαιτήσεων της μελέτης. Είναι σκόπιμο να επιστραφεί το 100 % των δαπανών που πραγματοποιούνται για εργαστηριακές δοκιμές, έως ένα ανώτατο όριο. Όλες οι άλλες δαπάνες, όπως δειγματοληψία, οδοιπορικά, διαχείριση κ.λπ. δεν πρέπει να είναι επιλέξιμες για κοινοτική χρηματοδοτική συνεισφορά.
            
         
               (8)
            
            
               Η χρηματοδοτική συνεισφορά της Κοινότητας χορηγείται, εφόσον η μελέτη διεξάγεται σύμφωνα με τις σχετικές διατάξεις της κοινοτικής νομοθεσίας και υπό τον όρο ότι πληρούνται ορισμένες άλλες προϋποθέσεις.
            
         
               (9)
            
            
               Η χρηματοδοτική συνεισφορά της Κοινότητας χορηγείται εφόσον οι προβλεπόμενες ενέργειες όντως πραγματοποιούνται και υπό την προϋπόθεση ότι οι αρχές παρέχουν όλες τις αναγκαίες πληροφορίες εντός των καθορισμένων προθεσμιών.
            
         
               (10)
            
            
               Πρέπει να διευκρινιστεί η συναλλαγματική ισοτιμία που θα χρησιμοποιηθεί για τη μετατροπή των αιτήσεων πληρωμών που υποβάλλονται σε εθνικά νομίσματα, όπως ορίζεται στο άρθρο 1 στοιχείο δ) του κανονισμού (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (3).
            
         
               (11)
            
            
               Τα μέτρα που ορίζονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στόχος της μελέτης και γενικές διατάξεις
   1.   Διεξάγεται μελέτη για να εκτιμηθεί ο επιπολασμός ειδών της Salmonella spp. σε ολόκληρη την Κοινότητα σε χοίρους σφαγής οι οποίοι υποβλήθηκαν σε δειγματοληψία στο σφαγείο. Η έρευνα θα χρησιμοποιηθεί επίσης παράλληλα για τη συλλογή πληροφοριών όσον αφορά τη μόλυνση σφαγίων στα σφαγεία και για τη σχέση μεταξύ βακτηριολογικών και ορολογικών δοκιμών.
   2.   Τα αποτελέσματα της μελέτης χρησιμοποιούνται για τον καθορισμό κοινοτικών στόχων όπως προβλέπεται στο άρθρο 4 του κανονισμού (ΕΚ) αριθ. 2160/2003 και για την εξέταση της βέλτιστης προσέγγισης για την αξιολόγηση στο μέλλον της επίτευξης του στόχου.
   3.   Η μελέτη καλύπτει περίοδο ενός έτους, η οποία αρχίζει την 1η Οκτωβρίου 2006.
   4.   Για τους σκοπούς της παρούσας απόφασης, ως «αρμόδια αρχή» νοείται η αρχή ή οι αρχές ενός κράτους μέλους, όπως ορίζεται στο άρθρο 3 του κανονισμού (ΕΚ) αριθ. 2160/2003.
   Άρθρο 2
   Τεχνικές προδιαγραφές
   Η έρευνα στους χοίρους σφαγής διενεργείται από τα κράτη μέλη και πρέπει να πραγματοποιηθεί στα σφαγεία από την 1η Οκτωβρίου 2006. Η δειγματοληψία και η ανάλυση πρέπει να διενεργούνται από την αρμόδια αρχή ή υπό την εποπτεία της.
   Η δειγματοληψία και η ανάλυση πρέπει να πραγματοποιούνται σύμφωνα με τις διατάξεις του παραρτήματος I.
   Άρθρο 3
   Συλλογή στοιχείων, αξιολόγηση και υποβολή εκθέσεων
   1.   Η εθνική αρχή που είναι αρμόδια για την εκπόνηση της ετήσιας εθνικής έκθεσης σύμφωνα με το άρθρο 9 παράγραφος 1 της οδηγίας 2003/99/ΕΚ του Ευρωπαϊκού Κοινοβουλίου και του Συμβουλίου (4) συλλέγει και αξιολογεί τα αποτελέσματα σύμφωνα με το άρθρο 2 της παρούσας απόφασης και υποβάλλει όλα τα αναγκαία στοιχεία καθώς και την αξιολόγησή της στην Επιτροπή.
   2.   Η Επιτροπή διαβιβάζει τα αποτελέσματα στην Ευρωπαϊκή Αρχή για την Ασφάλεια των Τροφίμων, η οποία τα εξετάζει.
   3.   Τα συνολικά εθνικά στοιχεία και τα αποτελέσματα κοινοποιούνται δημόσια κατά τρόπο ώστε να εξασφαλίζεται η εμπιστευτικότητα.
   Άρθρο 4
   Καλυπτόμενες δαπάνες από τη χρηματοδοτική συνεισφορά της Κοινότητας
   1.   Η Κοινότητα παρέχει χρηματοδοτική συνεισφορά για τις δαπάνες που πραγματοποιούν τα κράτη μέλη για εργαστηριακές δοκιμές, δηλαδή βακτηριολογική ανίχνευση ειδών της Salmonella, προσδιορισμό του οροτύπου των σχετικών απομονωθέντων στελεχών και ορολογικές εξετάσεις.
   2.   Η μέγιστη χρηματοδοτική συνεισφορά της Κοινότητας ανέρχεται σε 20 ευρώ ανά δοκιμή βακτηριολογικής ανίχνευσης ειδών της Salmonella, σε 30 ευρώ για τον προσδιορισμό του οροτύπου των σχετικών απομονωθέντων στελεχών και σε 10 ευρώ για ορολογικές εξετάσεις σε χυμό κρέατος.
   3.   Η χρηματοδοτική συνεισφορά της Κοινότητας δεν μπορεί να υπερβαίνει τα ποσά που καθορίζονται στο παράρτημα ΙΙ για όλη τη διάρκεια της μελέτης.
   Άρθρο 5
   Όροι για τη χορήγηση της χρηματοδοτικής συνεισφοράς της Κοινότητας
   1.   Η χρηματοδοτική συνεισφορά που προβλέπεται στο άρθρο 4 χορηγείται στα κράτη μέλη υπό την προϋπόθεση ότι η μελέτη διεξάγεται σύμφωνα με τις σχετικές διατάξεις της κοινοτικής νομοθεσίας, συμπεριλαμβανομένων των κανόνων για τον ανταγωνισμό και την ανάθεση δημόσιων συμβάσεων, και εφόσον πληρούνται οι ακόλουθες προϋποθέσεις:
   
               α)
            
            
               θέση σε ισχύ, έως την 1η Οκτωβρίου 2006, των κατάλληλων νομοθετικών, κανονιστικών και διοικητικών διατάξεων για τη διεξαγωγή της μελέτης·
            
         
               β)
            
            
               διαβίβαση, έως τις 28 Φεβρουαρίου 2007, έκθεσης προόδου που καλύπτει το πρώτο τρίμηνο της μελέτης. Η έκθεση προόδου πρέπει να περιλαμβάνει όλες τις πληροφορίες που παρουσιάζονται στο παράρτημα III της γνώμης της επιστημονικής ομάδας για τις βιολογικές πηγές κινδύνου ύστερα από αίτημα της Επιτροπής σχετικά με την «Αξιολόγηση κινδύνου και τις δυνατότητες μετριασμού της σαλμονέλας στον τομέα της παραγωγής χοίρων»·
            
         
               γ)
            
            
               υποβολή, έως την 31η Οκτωβρίου 2007 το αργότερο, τελικής έκθεσης σχετικά με την τεχνική εκτέλεση της μελέτης, συνοδευόμενης από τα παραστατικά των δαπανών που πραγματοποιήθηκαν και τα αποτελέσματα που επιτεύχθηκαν κατά την περίοδο από την 1η Οκτωβρίου 2006 έως την 30ή Σεπτεμβρίου 2007· τα παραστατικά των δαπανών που πραγματοποιήθηκαν πρέπει να περιλαμβάνουν τουλάχιστον τις πληροφορίες που ορίζονται στο παράρτημα ΙΙΙ·
            
         
               δ)
            
            
               αποτελεσματική εφαρμογή της μελέτης.
            
         2.   Προκαταβολή ίση με το 50 % του συνολικού ποσού που αναφέρεται στο παράρτημα ΙΙ μπορεί να καταβληθεί ύστερα από αίτημα του ενδιαφερόμενου κράτους μέλους.
   3.   Η μη τήρηση της προθεσμίας που αναφέρεται στην παράγραφο 1 στοιχείο γ) συνεπάγεται προοδευτική μείωση της χρηματοδοτικής συνεισφοράς που καταβάλλεται, ίση με το 25 % του συνολικού ποσού έως την 15η Νοεμβρίου 2007, το 50 % έως την 1η Δεκεμβρίου 2007 και το 100 % έως την 15η Δεκεμβρίου 2007.
   Άρθρο 6
   Συναλλαγματική ισοτιμία για αιτήσεις σε εθνικά νομίσματα
   Η συναλλαγματική ισοτιμία που εφαρμόζεται για αιτήσεις που υποβάλλονται σε εθνικά νομίσματα για το μήνα «n» είναι η ισοτιμία της δέκατης ημέρας του μήνα «n+1» ή της πρώτης ημέρας πριν από την ημέρα για την οποία υπάρχει επίσημη ισοτιμία.
   Άρθρο 7
   Εφαρμογή
   Η παρούσα απόφαση εφαρμόζεται από την 1η Οκτωβρίου 2006.
   Άρθρο 8
   Αποδέκτες
   Η παρούσα απόφαση απευθύνεται στα κράτη μέλη.
   
      Βρυξέλλες, 29 Σεπτεμβρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 19. Απόφαση όπως τροποποιήθηκε τελευταία με την απόφαση 2006/53/ΕΚ (ΕΕ L 29 της 2.2.2006, σ. 37).
   
      (2)  ΕΕ L 325 της 12.12.2003, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 1003/2005 της Επιτροπής (ΕΕ L 170 της 1.7.2005, σ. 12).
   
      (3)  ΕΕ L 349 της 24.12.1998, σ. 1.
   
      (4)  ΕΕ L 325 της 12.12.2003, σ. 31.
   
      ΠΑΡΑΡΤΗΜΑ I
      Τεχνικές προδιαγραφές σύμφωνα με το άρθρο 2
      1.   Πλαίσιο της δειγματοληψίας
      Ένας ελάχιστος αριθμός χοίρων, που παρέμειναν κατά τη διάρκεια τουλάχιστον των προηγούμενων τριών μηνών στο κράτος μέλος, αποτελούν αντικείμενο τυχαίας δειγματοληψίας σύμφωνα με τον πίνακα 1.
      Πίνακας 1
      Ελάχιστο μέγεθος δείγματος
      
                  Αριθμός χοίρων του πληθυσμού
               
               
                  Ελάχιστο μέγεθος δείγματος (1)
                  
               
            
                  > 20 000 000
               
               
                  2 400
               
            
                  10 έως 20 000 000
               
               
                  1 067
               
            
                  2 έως 10 000 000
               
               
                  600
               
            
                  < 2 000 000
               
               
                  384
               
            Τα κράτη μέλη λαμβάνουν 10 % επιπλέον αριθμό δειγμάτων για να υποβληθούν σε ανάλυση σε περίπτωση κατά την οποία ορισμένα δείγματα θα αποκλειστούν από τη μελέτη για διάφορους λόγους.
      Οι δειγματοληψίες διενεργούνται ανά μήνα ώστε να εξασφαλιστεί ότι καλύπτουν τις διάφορες εποχές.
      Η δειγματοληψία διενεργείται ανά σφαγείο που συμμετέχει και αναλογικά με τη δυναμικότητα του σφαγείου. Κάθε κράτος μέλος κατατάσσει όλα τα σφαγεία σύμφωνα με την απόδοσή τους ως προς τους χοίρους πάχυνσης κατά το προηγούμενο έτος. Έτσι, κάθε κράτος μέλος προσδιορίζει εκείνες τις εγκαταστάσεις που αντιπροσώπευαν το 80 % τουλάχιστον του συνόλου των χοίρων πάχυνσης που εσφάγησαν.
      Ο συνολικός αριθμός χοίρων και σφαγίων που πρέπει να υποστούν δειγματοληψία σε καθένα από τα σφαγεία που περιλαμβάνονται στη μελέτη εκτιμάται πολλαπλασιάζοντας το μέγεθος του δείγματος (π.χ. 2 400) με το ποσοστό χοίρων πάχυνσης που υπέστησαν επεξεργασία το προηγούμενο έτος. Παραδείγματος χάρη, εάν σε ένα σφαγείο αναλογούσε το 25 % των χοίρων πάχυνσης που εσφάγησαν στα επιλεγμένα σφαγεία (εκείνα που αντιπροσωπεύουν το 80 % τουλάχιστον όλων των χοίρων πάχυνσης που εσφάγησαν στο κράτος μέλος), τότε δειγματοληψία υφίστανται 600 χοίροι (2 400 × 0,25). Οι χοίροι αυτοί κατανέμονται ισότιμα έτσι ώστε 50 χοίροι να υφίστανται δειγματοληψία κάθε μήνα για δώδεκα μήνες. Ένα ακόμη παράδειγμα φαίνεται στον πίνακα 2.
      Φυσικά, εάν κάποιο σφαγείο παύσει να λειτουργεί, εάν έχει ανοίξει μια νέα εγκατάσταση ή προβλέπεται να υπάρξει σημαντική αλλαγή στην απόδοση των εγκαταστάσεων κατά τη διάρκεια της έρευνας, τότε η εκτιμώμενη απόδοση τροποποιείται ανάλογα.
      Πίνακας 2
      Στάθμιση των σφαγείων με σκοπό την κατανομή του αριθμού των χοίρων πάχυνσης που πρέπει να υποστούν δειγματοληψία από κάθε σφαγείο· υπολογισμός των ζώων που υπέστησαν δειγματοληψία ανά σφαγείο
      
                  Ταυτότητα του σφαγείου
               
               
                  Αριθμός χοίρων πάχυνσης που υπέστησαν επεξεργασία το προηγούμενο έτος
               
               
                  Ποσοστό του συνόλου των σφαγών που περιλαμβάνονται στη μελέτη
               
               
                  Αριθμός δειγμάτων ανά σφαγείο
               
               
                  Μηνιαία δείγματα
                  (/12)
               
            
                  AXD
               
               
                  88 000
               
               
                  17,6
               
               
                  0,176 × 2 400 = 422,4
               
               
                  422,4:12 = 36
               
            
                  SVH
               
               
                  25 000
               
               
                  5,0
               
               
                   
               
               
                   
               
            
                  TPB
               
               
                  75 000
               
               
                  15,0
               
               
                   
               
               
                   
               
            
                  MLG
               
               
                  100 000
               
               
                  20,0
               
               
                   
               
               
                   
               
            
                  GHT
               
               
                  212 000
               
               
                  42,4
               
               
                   
               
               
                   
               
            
                  Σύνολο
               
               
                  500 000 (2)
                  
               
               
                  100,0
               
               
                   
               
               
                   
               
            Για κάθε σφαγείο κάθε μήνα, επιλέγεται τυχαία ένας αριθμός μεταξύ του 1 και του 31. Εάν ο τυχαία επιλεγμένος αριθμός είναι ημέρα σφαγής, για τον εν λόγω μήνα, τότε η ημέρα εκείνη επιλέγεται για τη διενέργεια δειγματοληψίας. Εάν όχι, τότε επιλέγεται τυχαία ένας νέος αριθμός. Η διαδικασία αυτή διενεργείται μία φορά το μήνα και επαναλαμβάνεται τόσες φορές όσα δείγματα υπάρχουν που πρέπει να συλλεχθούν στο σφαγείο. Παραδείγματος χάρη, στο σφαγείο AXD η διαδικασία επαναλαμβάνεται τουλάχιστον 36 φορές για να επιλεγούν τυχαία 36 τουλάχιστον εργάσιμες ημέρες. Φυσικά, μπορεί να υπάρχει περισσότερο από ένα σφάγιο που πρέπει να υποστεί δειγματοληψία την ίδια ημέρα.
      Καθώς ο αριθμός των ζώων που σφάζονται μια συγκεκριμένη ημέρα μπορεί να ποικίλλει σε πολύ μεγάλο βαθμό, η τυχαία επιλογή του μεμονωμένου ζώου πραγματοποιείται στο σφαγείο κατά την ημέρα που επελέγη τυχαία για δειγματοληψία. Τη δεδομένη ημέρα, ο συνολικός αριθμός των ζώων είναι γνωστός και το προσωπικό του σφαγείου στη συνέχεια επιλέγει τυχαία ένα σφάγιο ή σφάγια χρησιμοποιώντας το φύλλο τυχαιοποίησης που τους έχει παρασχεθεί και το οποίο έχει δημιουργηθεί με τη χρήση ενός μεγίστου το οποίο υπερβαίνει τον υψηλότερο δυνατό αριθμό χοίρων πάχυνσης που εσφάγησαν σε οποιαδήποτε δεδομένη ημέρα σε οποιοδήποτε σφαγείο στο κράτος μέλος.
      Ένας πίνακας τυχαιοποίησης μπορεί συνεπώς να είναι όπως παρουσιάζεται στον πίνακα 3.
      Πίνακας 3
      Πίνακας τυχαιοποίησης
      
                  Σφαγείο
               
               
                  Ημέρα του μήνα
               
               
                  Ταυτότητα του σφαγίου (3)
                  
               
            
                  AXD
               
               
                  19
               
               
                  5
               
            
                  4
               
               
                  2
               
            
                  12
               
               
                  124
               
            
                  12
               
               
                  2
               
            
                  8
               
               
                  59
               
            Τα ακόλουθα ζώα εξαιρούνται από τη διενέργεια βασικής μελέτης:
      
                  —
               
               
                  ζώα ζώντος βάρους μικρότερου των 50 kg ή μεγαλύτερου των 170 kg,
               
            
                  —
               
               
                  ζώα που έχουν υποβληθεί σε επείγουσα σφαγή,
               
            
                  —
               
               
                  οποιοδήποτε σφάγιο που είναι εντελώς μολυσμένο.
               
            2.   Δείγματα
      2.1.   Δειγματοληψία γενικά
      Συλλέγονται τα ακόλουθα δείγματα:
      
                  —
               
               
                  Το σύνολο των ειλεοτυφλικών λεμφογαγγλίων ή τουλάχιστον 5 μεμονωμένα ειλεοτυφλικά λεμφογάγγλια όλων των επιλεγμένων χοίρων. Εάν είναι δυνατόν, συλλέγονται τουλάχιστον 25 γραμμάρια λεμφογαγγλίων χωρίς λίπος ή συνεκτικούς ιστούς.
               
            
                  —
               
               
                  Ένας σπόγγος με τον οποίο σπογγίστηκαν τέσσερα μέρη, σύμφωνα με το σημείο 2.3, ανά σφάγιο από ένα σύνολο τουλάχιστον 384 χοίρων, που επελέγησαν τυχαία από τους επιλεγμένους χοίρους. Η μέθοδος δειγματοληψίας με τραχύ σπόγγο πρέπει να χρησιμοποιείται σύμφωνα με την τελευταία έκδοση του προτύπου ISO 17604. Η δειγματοληψία αυτή διενεργείται στο Βέλγιο, την Τσεχική Δημοκρατία, τη Δανία, τη Γαλλία, την Ιρλανδία, την Κύπρο, τη Λεττονία, τη Λιθουανία, την Αυστρία, την Πολωνία, τη Σλοβενία, τη Σουηδία και το Ηνωμένο Βασίλειο.
               
            
                  —
               
               
                  Ένα δείγμα μυός για ορολογικές εξετάσεις σε χυμό κρέατος ή αίμα (εάν είναι ισοδύναμη με τη μέθοδο στο χυμό κρέατος) από όλους τους επιλεγμένους χοίρους. Λαμβάνεται επαρκής μυς του τραχήλου ή του διαφράγματος ώστε να παράσχει αρκετό χυμό κρέατος για να καταστεί δυνατόν να ψυχθεί και να αποθηκευτεί μια μερίδα για μεταγενέστερες συγκριτικές μελέτες. Αυτή η δειγματοληψία πραγματοποιείται στη Δανία, τη Γερμανία, τη Γαλλία, την Ιρλανδία, την Κύπρο, τη Λιθουανία, τις Κάτω Χώρες, τη Σλοβενία, τη Σουηδία και το Ηνωμένο Βασίλειο.
               
            Τηρούνται αρχεία στο σφαγείο σχετικά με το μυ ο οποίος υφίσταται δειγματοληψία, το χρόνο και την ημερομηνία δειγματοληψίας κάθε δείγματος καθώς και το χρόνο και την ημερομηνία και την επωνυμία του ταχυμεταφορέα ο οποίος αναλαμβάνει την παράδοση των δειγμάτων.
      2.2.   Λεπτομερή στοιχεία σχετικά με τη δειγματοληψία των ειλεοτυφλικών λεμφογαγγλίων
      Το μεσεντέριο μεταξύ του τυφλού και του τμήματος του ειλεού που είναι πιο κοντά στο τυφλό σχίζεται και τα ειλεοτυφλικά λεμφογάγγλια εμφανίζονται στην επιφάνεια της περιοχής που ανοίχτηκε με το σχίσιμο. Χωρίς μαχαίρι αλλά με καλυμμένα γάντια δάχτυλα, τα λεμφογάγγλια «συγκομίζονται» χονδροειδώς από αυτό το ανοιχτό μεσεντέριο, εάν συλλέγονται μεμονωμένα λεμφογάγγλια. Τα λεμφογάγγλια ή το σύνολο του δείγματος τοποθετούνται σε μια πλαστική σακούλα, η οποία σημαίνεται με την ημερομηνία, το χρόνο, την ταυτότητα του σφαγίου και τον κωδικό ταυτοποίησης δείγματος.
      2.3.   Λεπτομερή στοιχεία σχετικά με τη δειγματοληψία σφαγίου από δειγματοληψία επιφανειακών επιχρισμάτων
      Η δειγματοληψία του σφαγίου διενεργείται μετά τον εκσπλαχνισμό και πριν από την ψύξη. Σπογγίζεται μια επιφάνεια 100 cm2 περίπου ανά μέρος με τη χρησιμοποίηση ενός μοναδικού αποξεστικού σπόγγου για το σύνολο των ακόλουθων μερών όπως εμφαίνεται και αριθμείται παρακάτω σύμφωνα με το παράρτημα A του προτύπου ISO 17604:
      
                  —
               
               
                  μέσο του οπίσθιου άκρου (9)
               
            
                  —
               
               
                  πλάγια κοιλιακή χώρα (κοιλιά, 3)
               
            
                  —
               
               
                  μεσοραχιαία περιοχή (μέσο της πλάτης, 4)
               
            
                  —
               
               
                  σιαγόνα (7).
               
            Τα δύο μέρη σπογγίζονται με τη μία επιφάνεια του σπόγγου, ο οποίος στη συνέχεια στρέφεται για να σπογγιστούν τα υπόλοιπα δύο μέρη και πραγματοποιείται ενέργεια καθαρισμού διά τριβής. Το άτομο που διενεργεί τη δειγματοληψία ασκεί αρκετή πίεση για να ωθήσει ελαφρά μακριά του το κατώτερο τμήμα του σφαγίου (2-5 mm). Κάθε επιφάνεια δειγματοληψίας του σπόγγου σκουπίζεται συνολικά περίπου 10 φορές κατακόρυφα και 10 φορές οριζόντια. Εάν χρησιμοποιούνται περιτυπώματα, λαμβάνονται προφυλάξεις ώστε να αποφευχθεί διασταυρούμενη μόλυνση μεταξύ των σφαγίων.
      Το δείγμα διατηρείται σε θερμοκρασία 7 °C κατ' ανώτατο όριο κατά την αποθήκευση και τη μεταφορά. Η πλαστική σακούλα σημαίνεται με την ημερομηνία, την ώρα, την ταυτότητα του σφαγίου και τον κωδικό ταυτοποίησης του δείγματος.
      3.   Μεταφορά
      Τα δείγματα αποστέλλονται εντός 36 ωρών ως επείγοντα δέματα, με το ταχυδρομείο ή με υπηρεσία ταχυμεταφορών και φθάνουν στο εργαστήριο όχι αργότερα από 72 ώρες μετά τη δειγματοληψία. Τα δείγματα που φθάνουν αργότερα από 72 ώρες μετά τη δειγματοληψία αγνοούνται, εκτός εάν η ανάλυση αρχίσει εντός 96 ωρών μετά τη δειγματοληψία και η ψυκτική αλυσίδα δεν έχει διακοπεί.
      4.   Ανάλυση δειγμάτων
      Το εθνικό εργαστήριο αναφοράς είναι το εργαστήριο όπου πραγματοποιείται η ανάλυση και ο προσδιορισμός του οροτύπου. Σε περίπτωση που το εθνικό εργαστήριο αναφοράς δεν έχει τη δυνατότητα να διεξάγει όλες τις αναλύσεις ή αν δεν ασχολείται συστηματικά με την ανίχνευση, οι αρμόδιες αρχές μπορούν να αναθέσουν τη διεξαγωγή των αναλύσεων σε περιορισμένο αριθμό άλλων εργαστηρίων, τα οποία ασχολούνται με τον επίσημο έλεγχο της σαλμονέλας. Τα εργαστήρια αυτά πρέπει να διαθέτουν αποδεδειγμένη πείρα στη χρήση της απαιτούμενης μεθόδου ανίχνευσης, να διαθέτουν σύστημα διασφάλισης της ποιότητας που συμμορφώνεται με το πρότυπο ISO 17025 και να επιβλέπονται από το εθνικό εργαστήριο αναφοράς.
      Στο εργαστήριο τα δείγματα διατηρούνται υπό ψύξη έως τη βακτηριολογική εξέτασή τους, η οποία πρέπει να διενεργείται εντός 48 ωρών από την παραλαβή τους και έτσι ώστε η ανάλυση να αρχίσει τουλάχιστον 96 ώρες από τη συλλογή του δείγματος.
      Το δείγμα μυός για ορολογικές εξετάσεις διατηρείται κατεψυγμένο έως την ανάλυση, η οποία πραγματοποιείται αμέσως μετά την απόψυξη.
      4.1.   Προετοιμασία δείγματος για βακτηριολογικές εξετάσεις
      Τα λεμφογάγγλια απολυμαίνονται επιφανειακά πριν από την ανάλυση με την εμβάπτιση σε καθαρό οινόπνευμα και την ξήρανση με αέρα.
      Όλα τα λεμφογάγγλια συγκεντρώνονται και κλείνονται σε μια πλαστική σακούλα. Στη συνέχεια συντρίβονται με χτυπήματα στη σακούλα από ένα σφυρί ή κάποιο παρόμοιο εργαλείο.
      Τα ομογενοποιημένα λεμφογάγγλια ζυγίζονται και τοποθετούνται σε έναν αποστειρωμένο περιέκτη με προθερμασμένο υδατικό διάλυμα πεπτόνης (BPW) σε αναλογία 1:10. Οι περιέκτες επωάζονται για συνολικά (18 ± 2) ώρες στους (37 ± 1) °C.
      Όσον αφορά το δείγμα επιχρισμάτων, στο εργαστήριο, προστίθενται 100 ml υδατικού διαλύματος πεπτόνης για προ-εμπλουτισμό. Το δείγμα επωάζεται στους 37 °C κατά τη διάρκεια της νύχτας και εξετάζεται για σαλμονέλα χρησιμοποιώντας τη μέθοδο του τροποποιημένου ημιστερεού μέσου Rappaport-Vassiladis (MRSV) [σχέδιο παραρτήματος Δ του προτύπου ISO 6579:2002(E)].
      4.2.   Μέθοδος ανίχνευσης για βακτηριολογικές εξετάσεις
      Χρησιμοποιείται η μέθοδος που συνιστάται από το κοινοτικό εργαστήριο αναφοράς για τη σαλμονέλα στο Bilthoven (Κάτω Χώρες). Αυτή η μέθοδος περιγράφεται στην τρέχουσα έκδοση του σχεδίου του παραρτήματος Δ του προτύπου ISO 6579:2002 για την ανίχνευση ειδών σαλμονέλας σε περιττώματα ζώων και σε δείγματα του σταδίου της πρωτογενούς παραγωγής. Σε αυτή τη μέθοδο, το MSRV χρησιμοποιείται ως το μοναδικό μέσο επιλεκτικού εμπλουτισμού.
      4.3.   Προσδιορισμός του οροτύπου
      Όλα τα στελέχη που απομονώθηκαν και επιβεβαιώθηκαν ως σαλμονέλα (Salmonella spp.) προσδιορίζονται οροτυπικά σύμφωνα με το σύστημα Kaufmann-White.
      Για τη διασφάλιση της ποιότητας, 16 απομονωθέντες οργανισμοί με προσδιορίσιμο ορότυπο και 16 απομονωθέντες οργανισμοί με μη προσδιορίσιμο ορότυπο αποστέλλονται στο κοινοτικό εργαστήριο αναφοράς (CRL). Εάν έχουν απομονωθεί λιγότερα στελέχη αποστέλλονται όλα.
      4.4.   Βακτηριοφαγική τυπολόγηση
      Σε περίπτωση που τα απομονωθέντα στελέχη Salmonella ορότυπος typhimurium και Salmonella ορότυπος enteritidis είναι βακτηριοφαγικού τύπου (προαιρετικά), οι μέθοδοι που περιγράφονται από το κέντρο αναφοράς της ΠΟΥ για τη βακτηριοφαγική τυπολόγηση της σαλμονέλας με τη χρήση του πρωτοκόλλου που καθόρισε ο Οργανισμός Προστασίας της Υγείας (Health Protection Agency — HPA), Colindale, στο Ηνωμένο Βασίλειο.
      4.5.   Δοκιμή της ευαισθησίας σε αντιμικροβιακούς παράγοντες
      Για τη δοκιμή της ευαισθησίας σε αντιμικροβιακούς παράγοντες (προαιρετικά), χρησιμοποιείται μια επικυρωμένη και ελεγχόμενη μέθοδος δοκιμής, όπως εκείνες που συνιστώνται από την εθνική επιτροπή για τα πρότυπα κλινικού εργαστηρίου (National Committee for Clinical Laboratory Standards (NCCLS, από την 1η Ιανουαρίου 2005: «Ινστιτούτο κλινικών και εργαστηριακών προτύπων» — CLSI).
      Τόσο η μέθοδος διάχυσης με γέλη όσο και η μέθοδος αραίωσης με ζωμό είναι αποδεκτές. Τα αποτελέσματα υποβάλλονται τόσο ως ποσοτικά στοιχεία (MIC για τις μεθόδους αραίωσης και διάμετρος ζώνης αναστολής για τις μεθόδους διάχυσης) όσο και ως ποιοτικά στοιχεία (αναλογία ανθεκτικών απομονωμένων στελεχών). Τα ποιοτικά στοιχεία βασίζονται σε ερμηνεία σύμφωνα με τις επιδημιολογικές τιμές αποκοπής που υποβάλλονται από την ευρωπαϊκή επιτροπή δοκιμής της ευαισθησίας σε αντιμικροβιακούς παράγοντες (EUCAST) στο δικτυακό τόπο: http://www.eucast.org
      Τα απομονωθέντα στελέχη υποβάλλονται σε δοκιμή για την ευαισθησία στις αντιμικροβιακές ουσίες που απαριθμούνται παρακάτω:
      
                  —
               
               
                  αμπικιλλίνη ή αμοξικιλλίνη
               
            
                  —
               
               
                  τετρακυκλίνη
               
            
                  —
               
               
                  χλωραμφαινικόλη
               
            
                  —
               
               
                  φλορφαινικόλη
               
            
                  —
               
               
                  ναλιδιξικό οξύ
               
            
                  —
               
               
                  σιπροφλοξασίνη (κατά προτίμηση) ή ενροφλοξακίνη
               
            
                  —
               
               
                  σουλφοναμίδη (κατά προτίμηση σουλφαμεθοξαζόλη)
               
            
                  —
               
               
                  σουλφοναμίδη/τριμεθοπρίμη ή τριμεθοπρίμη
               
            
                  —
               
               
                  γενταμυκίνη
               
            
                  —
               
               
                  στρεπτομυκίνη
               
            
                  —
               
               
                  καναμυκίνη (κατά προτίμηση) ή νεομυκίνη
               
            
                  —
               
               
                  κεφαλοσπoρίνη C (3ης γενιάς), (κατά προτίμηση κεφοταξίμη)
               
            
                  —
               
               
                  κολιστίνη (προαιρετικό).
               
            Πριν από την έναρξη της μελέτης τα κράτη μέλη ενθαρρύνονται να διοργανώσουν κατάρτιση για τα εμπλεκόμενα μέρη.
      5.   Αρχεία και αποθήκευση δειγμάτων
      Τα αρχεία των βακτηριολογικών εξετάσεων διατηρούνται για όλα τα δείγματα που έχουν υποστεί επεξεργασία σε ένα μορφότυπο παρόμοιο ή συγκρίσιμο με το παράδειγμα που δίνεται στον πίνακα 4.
      Όλα τα απομονωθέντα στελέχη αποθηκεύονται στα εθνικά εργαστήρια αναφοράς των διαφόρων κρατών μελών, εφόσον εξασφαλίζεται η ακεραιότητα των στελεχών για 5 τουλάχιστον έτη.
      Όλα τα δείγματα χυμού κρέατος για ορολογικές εξετάσεις αποθηκεύονται ως κατεψυγμένα για δύο έτη.
      Πίνακας 4
      Παράδειγμα αρχείων που πρέπει να λαμβάνονται για όλα τα δείγματα που έχουν υποστεί επεξεργασία
      
                  Δείγμα
               
               
                  Παραλαβή
               
               
                  Ανάλυση
               
            
                  Ταυτότητα δείγματος + τύπος (4)
                  
               
               
                  Ταυτότητα σφαγείου
               
               
                  Όνομα
               
               
                  Ημερομηνία
               
               
                  Ώρα
               
               
                  Όνομα
               
               
                  Ημερομηνία
               
               
                  Ώρα
               
               
                  Θετ. ή Αρν.
               
               
                  Serovar ορότυπος σαλμονέλας
               
               
                  Φαγότυπος
               
               
                  Αντιβιόγραμμα
               
               
                  Ταυτότητα αποθήκευσης
               
            
                  1 S
               
               
                  EU012
               
               
                  PW
               
               
                  3-10-06
               
               
                  12:00
               
               
                  AB
               
               
                  3-10
               
               
                  14:00
               
               
                  Neg
               
               
                   
               
               
                   
               
               
                   
               
               
                   
               
            
                  2 L
               
               
                  EU023
               
               
                  PW
               
               
                  4-10
               
               
                  12:30
               
               
                  AB
               
               
                  4-10
               
               
                  14:00
               
               
                  Pos
               
               
                  Typh
               
               
                  DT104
               
               
                  ASTSu
               
               
                  (IDnr)
               
            
                  3 L
               
               
                  EU083
               
               
                  PW
               
               
                  8-10
               
               
                  16:30
               
               
                  AB
               
               
                  9-10
               
               
                  9:00
               
               
                  Pos
               
               
                  Agona
               
               
                  n.a. (5)
                  
               
               
                  ASTE
               
               
                  (IDnr)
               
            6.   Υποβολή έκθεσης από τα κράτη μέλη
      Η εθνική αρχή που είναι αρμόδια για την εκπόνηση της ετήσιας εθνικής έκθεσης σχετικά με την παρακολούθηση ειδών Salmonella στα ζώα δυνάμει του άρθρου 9 της οδηγίας 2003/99/ΕΚ συγκεντρώνει και αξιολογεί τα αποτελέσματα και τα υποβάλλει στην Επιτροπή.
      Οι εκθέσεις περιλαμβάνουν τουλάχιστον τις ακόλουθες πληροφορίες:
      6.1.   Γενική περιγραφή της υλοποίησης του προγράμματος
      
                  —
               
               
                  περιγραφή του υπό εξέταση πληθυσμού, στρωματοποιημένου με βάση το μέγεθος της εκμετάλλευσης,
               
            
                  —
               
               
                  περιγραφή της διαδικασίας τυχαιοποίησης, συμπεριλαμβανομένου του συστήματος κοινοποίησης,
               
            
                  —
               
               
                  υπολογισθέν και πραγματικό μέγεθος του δείγματος,
               
            
                  —
               
               
                  στοιχεία των αρχών και των εργαστηρίων που συμμετέχουν στη δειγματοληψία/στις δοκιμές/στον προσδιορισμό του οροτύπου,
               
            
                  —
               
               
                  συνολικά αποτελέσματα της μελέτης (δείγματα που έχουν αναλυθεί με βακτηριολογικές και ορολογικές εξετάσεις, αριθμός θετικών, ορότυπος σαλμονέλας φαγότυπος και δοκιμή ανθεκτικότητας στα μικρόβια).
               
            6.2.   Πλήρη αποτελέσματα για κάθε ζώο που υποβάλλεται σε δειγματοληψία και τα αντίστοιχα αποτελέσματα των δοκιμών:
      Τα κράτη μέλη υποβάλλουν τα αποτελέσματα της έρευνας με τη μορφή μη επεξεργασμένων δεδομένων χρησιμοποιώντας ένα λεξικό στοιχείων και έντυπα συλλογής στοιχείων που παρέχονται από την Επιτροπή. Αυτό το λεξικό και τα έντυπα δημιουργούνται από την Επιτροπή.
      
                  —
               
               
                  κωδικός αναφοράς του σφαγείου,
               
            
                  —
               
               
                  δυναμικότητα του σφαγείου,
               
            
                  —
               
               
                  ημερομηνία και ώρα δειγματοληψίας,
               
            
                  —
               
               
                  κωδικός αναφοράς των δειγμάτων (π.χ. αριθμός),
               
            
                  —
               
               
                  είδος δειγμάτων που ελήφθησαν: λεμφογάγγλια, επίχρισμα σφαγίου,
               
            
                  —
               
               
                  ημερομηνία αποστολής στο εργαστήριο.
               
            Οι παρακάτω πληροφορίες πρέπει να συλλέγονται στα κράτη μέλη για κάθε δείγμα που αποστέλλεται στο εργαστήριο:
      
                  —
               
               
                  ταυτότητα του εργαστηρίου (σε περίπτωση που συμμετέχουν περισσότερα από ένα εργαστήρια),
               
            
                  —
               
               
                  μέσο μεταφοράς των δειγμάτων,
               
            
                  —
               
               
                  ημερομηνία παραλαβής από το εργαστήριο,
               
            
                  —
               
               
                  όταν γίνεται δοκιμή λεμφογαγγλίων, βάρος του δείγματος,
               
            
                  —
               
               
                  αποτέλεσμα για το συγκεκριμένο δείγμα που ελέγχθηκε: «αρνητικό» ή στην περίπτωση θετικού για είδη σαλμονέλας, Επίσης τα αποτελέσματα προσδιορισμού του οροτύπου σαλμονέλας ή «με μη προσδιορίσιμο ορότυπο»,
               
            
                  —
               
               
                  αποτελέσματα για τα στελέχη που υπόκεινται σε δοκιμή της ευαισθησίας σε αντιμικροβιακούς παράγοντες ή/και σε βακτηριοφαγική τυπολόγηση.
               
            
         (1)  Βάσει άπειρου πληθυσμού (> 100 000 ανά έτος), επιπολασμού κατ’ εκτίμηση 50 %, επιπέδου εμπιστοσύνης 95 % και ακρίβειας 2, 3, 4 και 5 % αντίστοιχα.
      
         (2)  Ο αριθμός αυτός πρέπει να αντιπροσωπεύει το 80 % τουλάχιστον των χοίρων πάχυνσης που εσφάγησαν σε κάποιο κράτος μέλος.
      
         (3)  Δηλαδή το 5ο σφάγιο που πρόκειται να υποστεί επεξεργασία τη 19η ημέρα του εν λόγω μήνα πρέπει να υποστεί δειγματοληψία για τη μελέτη.
      
         (4)  Τύπος δείγματος: L = λεμφογάγγλια, S = επίχρισμα, MJ = χυμός κρέατος.
      
         (5)  n.a. = δεν ισχύει (η βακτηριοφαγική τυπολόγηση γίνεται μόνο μετά την απομόνωση της Salmonella typhimurium και Salmonella enteritidis).
   
   
      ΠΑΡΑΡΤΗΜΑ II
      Μέγιστη κοινοτική χρηματοδοτική συνεισφορά προς τα κράτη μέλη
      
                  (σε ευρώ)
               
            
                  Κράτος μέλος
               
               
                  Ποσό
               
            
                  Βέλγιο — BE
               
               
                  25 584
               
            
                  Τσεχική Δημοκρατία — CZ
               
               
                  25 584
               
            
                  Δανία — DK
               
               
                  48 396
               
            
                  Γερμανία — DE
               
               
                  86 400
               
            
                  Εσθονία — EE
               
               
                  9 984
               
            
                  Ελλάδα — EL
               
               
                  9 984
               
            
                  Ισπανία — ES
               
               
                  62 400
               
            
                  Γαλλία — FR
               
               
                  48 396
               
            
                  Ιρλανδία — IE
               
               
                  23 808
               
            
                  Ιταλία — IT
               
               
                  15 600
               
            
                  Κύπρος — CY
               
               
                  23 808
               
            
                  Λεττονία — LV
               
               
                  19 968
               
            
                  Λιθουανία — LT
               
               
                  23 808
               
            
                  Λουξεμβούργο — LU
               
               
                  9 984
               
            
                  Ουγγαρία — HU
               
               
                  15 600
               
            
                  Μάλτα — MT
               
               
                  9 984
               
            
                  Κάτω Χώρες — NL
               
               
                  38 412
               
            
                  Αυστρία — AT
               
               
                  25 584
               
            
                  Πολωνία — PL
               
               
                  37 726
               
            
                  Πορτογαλία — PT
               
               
                  15 600
               
            
                  Σλοβενία — SI
               
               
                  23 808
               
            
                  Σλοβακία — SK
               
               
                  9 984
               
            
                  Φινλανδία — FI
               
               
                  9 984
               
            
                  Σουηδία — SE
               
               
                  23 808
               
            
                  Ηνωμένο Βασίλειο — UK
               
               
                  31 584
               
            
                  Σύνολο
               
               
                  675 778
               
            
   
      ΠΑΡΑΡΤΗΜΑ III